《围春庄杂感 其二》
明代·萧显

六十九翁过洞仙，杖藜浑不惮跻攀。琴书携取消晴昼，水石凭将慰老颜。

閒把纶竿清濑处，醉眠茅屋白云间。有时徙倚阑干立，目断孤鸿天外还。

作者简介：（1431—1506）山海卫人。字文明，号履庵，更号海钓。成化八年进士，擢兵科给事中，累官福建按察佥事。以正直称，为诗清简有思致，书尤沉著顿挫，自成一家。有《海钓遗风》等。